# **DECIZIA ETAPEI DE ÎNCADRARE**

## Nr. din 08.01.2018

(PROIECT)

Ca urmare a solicitării de emitere a acordului de mediu adresate de **S.C. AGRO COCOȘ S.R.L.-D**, cu sediul în loc. Tileagd, str. Unirii, nr. 102, com. Tileagd, jud. Bihor, , înregistrată la APM Salaj cu nr. 6282 din 25.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.01.2018, că proiectul: **EXPLOATARE CARIERĂ DE PIATRĂ – AGREGATE MINERALE,**propus a fi amplasat în extravilanul com. Marca, loc. Porț, jud. Sălaj, **se supune** **evaluării impactului asupra mediului şi se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 2, lit. a) - cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;

b) Caracteristicile proiectului:

b1) mărimea proiectului: prin proiect se propune exploatarea resursei minerale reprezentată de gnais (rocă metamorfică) într-un perimetru de exploatare în suprafaţă de 9 000 mp și preculcarea acesteia în stația mobilă de concasare-sortare; Accesul în perimetrul de exploatare se va face din DN 19B Nușfalău – Marghita, din care din zona amenajării hiderotehnice de pe râul Barcău se desprinde un drum existent de exploatare balastrat spre Dealul Curatu până în carieră.

Exploatarea de gnais se va face prin metoda specifică exploatărilor miniere la zi, în carieră, în două trepte descendente și derocare cu ajutorul explozibililor prin operațiunile de perforare – pușcare. Sterilul rezultat va fi depozitat în halda din vecinătatea zonei de extracție.

b2) cumularea cu alte proiecte: nu este cazul;

b3) utilizarea resurselor naturale: exploatarea unei rezerve minerale de gnais (rocă metamorfică);

b4) evacuarea apelor uzate: nu este cazul;

b5) producţia de deşeuri: deşeurile rezultate vor fi deşeurile menajere; acestea vor fi depozitate într-un recipient metalic și predate la firme autorizate de colectare;

- lucrările necesare organizării de şantier: datorită condiţiilor de amplasament existente, nu este necesară amenajarea unei organizări de şantier;

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport, poluarea solului cu produse petroliere; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de exploatare;

c) Localizarea proiectului:

c1) utilizarea existentă a terenului: terenul aferent amplasamentului este situat în extravilan conform certificatului de urbanism nr. 19 din 15.06.2017 emis de Primăria Comunei Marca.

c2) relativa abundenţă a resurselor naturale din zonă, calitatea şi capacitatea regenerativă a acestora: impactul activităţii de exploatare asupra asupra solului, a florei şi faunei, prin generarea de zgomot, vibraţii şi exploatarea de gnais;

c3) capacitatea de absorbţie a mediului, cu atenţie deosebită pentru:

- zonele umede: nu este cazul;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: amplasamentul proiectului se află în interiorul *Situl Natura 2000 – ROSCI0322 – Muntele Şes*;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul.

d) Caracteristicile impactului potenţial:

Se iau în considerare efectele semnificative posibile ale proiectelor, în raport cu criteriile stabilite la pct. I, cu accent deosebit pe:

d1) extinderea impactului, aria geografică şi numărul persoanelor afectate: *Situl Natura 2000 – ROSCI0322 – Muntele Şes,* extravilan comuna Marca, loc. Porț; lucrările se vor desfăşura într-un perimetru de exploatare în suprafaţă de 9 000 mp;

d2) natura transfrontieră a impactului: nu este cazul;

d3) mărimea şi complexitatea impactului: potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d4) probabilitatea impactului: potenţial impact semnificativ asupra factorilor de mediu, nu se cunoaşte probabilitatea impactului;

d5) durata, frecvenţa şi reversibilitatea impactului: nu se cunoaşte.

II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul se află situat în *Situl Natura 2000 – ROSCI0322 – Muntele Şes,* în extravilanul Marca, loc. Porț, coordonatele Stereo 70 ce delimitează amplasamentul sunt următoarele:

|  |  |  |
| --- | --- | --- |
| Nr. punct | X | Y |
|  |  |  |
| 1. | 639250 | 312745 |
| 2. | 639078 | 312840 |
| 3. | 639060 | 312787 |
| 4. | 639142 | 312739 |
| 5.  |  |
|  |  |
| 639158 | 312763 |
| 6. | 639239 | 312704 |

Suprafaţa perimetrului de exploatare este de 9 000 mp.

b) Caracteristicile generale ale *Situl Natura 2000 – ROSCI0322 – Muntele Şes* sunt caracterizate de următoarele clase de habitate: pajiști ameliorate 3 %; alte terenuri arabile 2 %; păduri caducifoliate 92 %; habitate de păduri în tranziție 3 %;

Situl este desemnat pentru:

- 16 tipuri de habitate reprezentative de interes european, dintre care pădurile de tip Asperullo Fagetum ocupă un procent de 20% din suprafața sitului;

- 3 specii de mamifere de interes comunitar: *Lynx lynx, Canis lupus, Myotis myotis;*

- 2 specii de amfibieni: *Triturus cristatus și Bombina variegata;*

- 4 specii de nevertebrate: *Austropotamobius torrentium, Carabus variolosus, Rosalia alpina, Isophya stysi.*

Suprafața perimetrului de exploatare raportat la suprafața ariei protejate este sub 0,003 %.

d) La ora actuală pentru *ROSCI0322 – Muntele Şes* este elaborat Plan de management și de asemenea este asigurată administrarea sitului prin încredințare în administrare către Asociația Pescarilor Sportivi Aqua Crisius și Fundația pentru Cultură și Educație Ecologică Ecotop.

e) Evaluarea semnificaţiei impactului se realizează în baza unui set de criterii stabilite prin OM nr. 19/2010 *pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar*, ce face trimitere la o serie de atribute cuantificabile.

La ședința CAT din data de 08.01.2018 au fost solicitate de către membrii CAT, următoarele acte/avize:

* punct de vedere A.N. Apele Române;
* aviz ANIF.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula

cons. Claudiu Fodor